Title: Pracovná skupina Vesmír
Author: Ivan
Last saved by: Horníková Miriam

Správa zo zahraničnej pracovnej cesty

1.  Účastník ZPC:

Ing. Miriam Horníková 
Odbor štátnej a európskej politiky vo vede a technike
Sekcia vedy a techniky
Ministerstvo školstva, vedy, výskumu a športu SR
Stromová 1
813 30 Bratislava 
Tel: +421 2 59374 755
miriam.hornikova@minedu.sk
Znalosť jazykov: anglicky – nemecky – francúzsky

2.  Zahraničná pracovná cesta:
štát/mesto: Belgicko / Brusel
Dátum: 27.– 28.2. 2014
Prijímajúce organizácie:  Rada Európskej Únie - budova JUSTUS LIPSIUS
Účel cesty:  Účasť na pracovnej skupine pre vesmír –  prejednávanie legislatívy grantového programu COPERNICUS/GMES pre monitorovanie bezpečnosti a životného prostredia na celej Zemi  
3.  Rámcový program pobytu:
27.2.2014  -  let  Viedeň – Brusel
28.2.2014  - účasť na zasadnutí PS pre vesmír, let Brusel – Viedeň

4.  Stručný priebeh rokovaní:

Program:

1.	Prijatie agendy
2.	Aktuálna informácia o programe GR PRES
-	informácia poskytnutá GR PRES
3.	Vzťahy EU-ESA 
-	Výmena názorov na prípravu návrhu záverov Rady (Draft Council Conclusions)
-	Pokroková správa EK o ustanovení adekvátnych vzťahov medzi EU a ESA (Doc. 5978-14 ESPACE 17 COMPET 71 IND 41 TRANS 41 RECH 44)
4.	Ostatné záležitosti

2. bod programu
Aktuálna informácia o programe GR PRES

GR PRES informovalo o svojom pracovnom programe a plánovaných návštevách:
-	European Space Research Institute ESRIN, Taliansko, Frascati, 10-11 Apríl 2014
-	European Organisation for the Exploitation of Meteorological Satellites EUMETSAT Nemecko, Darmstadt 16-17 Jún 2014 - 1 delegát za danú krajinu  bude financovaný EK. Diskutované témy: Copernicus, meteorológia a úlohy EUMETSATu, monitoring životného prostredia, prehliadka priestorov EUMETSATu.

-	Na 24.3. bola plánovaná pracovná skupina Výskum, ale mala by byť zmenená na pracovnú skupinu Vesmír, aby sa realizovali tzv. „liberations“ pre EÚ a ESA.

-	Následne bude pracovná skupina Vesmír 4.4.2014.

GR PRES odpovedalo na otázky FI a CZ: 
-	K daným plánovaným návštevám sa neuskutoční žiadne extra neformálne stretnutie resp. ďalšia pracovná skupina pre vesmír
-	ČŠ môžu oficiálne vyslať len jedného delegáta, ktorého účasť bude hradená EK, avšak GR PRES ešte potvrdí možnosť participácie aj druhého delegáta, ktorého účasť bude pravdepodobne musieť byť hradená daným ČŠ. 

3. bod programu
Budúce vzťahy EU-ESA

GR PRES reagovalo na diskusie v rámci Rady ministrov pre konkurencieschopnosť (časť -výskum)  Competitiveness Council tzv. COMPET  z dňa 21.2.2014 a vyzvalo ČŠ k výmene názorov. Boli zozbierané relevantné príspevky na prípravu prvého návrhu Záverov rady GR PRES. 

GR PRES odprezentuje prvý návrh GR PRES k Záverom rady na nasledujúcej pracovnej skupine Vesmír dňa 6.3.2014. 

LU: zdôraznili dôležitosť práce ESA pre Európu, analýza v plánovanom dokumente má byť sústredená na 2 scenáre možností 2 a 3 ako aj  na zhodnotenie dopadov tzv. „impact assessment“, ako následky na priemysel, vedecké komunity a užívateľov. Je nevyhnutné použiť pragmatický prístup – manažment programov EU a ich užívanie. Lux schvaľuje závery poslednej Rady, a tie by mali byť včlenené do pripravovaného materiálu. 

DK: potvrdili, že je potrebné zhodnotenie dopadov tzv. „impact assessment“, ako následky na priemysel a najmä na malé krajiny. Radi by sa dozvedeli od EK, či už majú skúsenosť z ostatných sektorov.

PT: zhodnotili predbežnú analýzu EU a ESA, schvaľujú prístup „step by step“, je správne ísť postupne a nevytvárať drastické riešenia, ktoré rozhodia úlohy ESA a EU. Trvajú na týchto referenciách v rámci pripravovaných záverov. 

FR: priemysel sa stane konkurencieschopným až keď má svoju autonómiu. Európsky trh má byť viac otvorený,  aby sa stal ešte viac konkurencieschopnejším, daný dokument má zohľadňovať inštitucionálne európske potreby, a najmä sa sústrediť na EU trh a jeho konkurencieschopnosť ako aj na dôležitý inštrument zastrešujúci aj Copernicus aj Galileo a je to Horizont 2020 – tento nástroj veľmi pomôže a musí byť inteligentne využívaný aby zabezpečil časť exportu v rámci priemyslu EU, tzn. malé a stredné podniky, atď. Otázka na IT PRES: bude sa tzv. Joint Space Council, organizovaný EU a ESA, konať spoločne s ministerskou radou? IT PRES zváži a odpovie nabudúce.

BE: nie je dôležité iba vybrať ktorá možnosť je dobrá, ale aj správne načasovanie – tento proces musí byť dynamický a prispôsobovať sa s časom, nemá byť statický.

AT: je potrebné zohľadniť priemyselnú politiku, EK zohráva dôležitú rolu v európskej vesmírnej priemyselnej politike,  žiadajú o prehĺbenie analýzy nákladov a prínosov, ČŠ aj ESA musia mať pridanú hodnotu z tejto zmeny, žiadajú o spoločný prístup a spoločné fórum na diskusiu. 

MT:  budú v danom dokumente len prezentované výzvy alebo už pozitíva a negatíva týchto možností? Kto bude reprezentovať koho? Budú zahrnuté aj malé a stredné podniky? Malta vyžaduje jasnejšie formulácie, následne dajú svoje stanovisko. 

UK:  dôraz by v tomto momente nemal byť na detailoch, ale jasnom stanovení skupiny záverov. UK nie sú presvedčení o možnosti 3, vyžadujú hlbšiu analýzu o spôsobe spolupráce ESA a EU a ako môže EK zvýšiť svoju efektivitu? Trvajú na tom, aby rada plánovaná v tomto roku už mala vyjasnené všetky odpovede. 
 
NL: podporujú možnosti 2 a 3, ale z tejto analýzy už musí byť vylúčená možnosť 4. Najrealistickejší prístup je podľa NL„step by step“, takáto spolupráca bude prebiehať hladko. 

PL: podporujú možnosti 2 a 3, je nevyhnutná náprava súčasných problémov.  

FI: nakoľko už bola dokázaná irelevantnosť možnosti 4, z tejto analýzy už musí byť vylúčená. Je potrebný dôraz na priemyselnú konkurencieschopnosť a rast ako aj rozvíjať aplikácie týchto prístupov.

DE: v návrhu záverov rady musia byť vyjadrené výhody a návrhy vylepšení.

IT:  treba sa vyhnúť sa prekrývaniu rolí a záujmov. IT PRES už momentálne preskúmava možnosti spoločného konania Joint Space Council a ministerskej rady, ako aj High level space policy expert group – všetky tieto stretnutia plánujú koordinovať spolu v roku 2014. 

CZ: je dôležité vyhodnotiť následky, plusy a mínusy ešte na ministerskej úrovni, CZ by privítalo ak by IT PRES ešte vytvorili na niečo také priestor. 

CY: podporujú možnosti 2 a 3, avšak ich spolupráca má byť vylepšená a z tejto analýzy už musí byť vylúčená možnosť 4. 

ES: chcú postúpiť s týmto dokumentom do Veľkej Noci. 

SE: spolupráca EU a ESA je veľmi podporovaná, možnosť 2 vyžaduje zlepšenie.

DE: prvotná myšlienka bola, že obe organizácie rozanalyzujú dopady ešte pred finálnym rozhodnutím z možností.

EK: zagratulovali GR PRES k úspešnej Rade ministrov pre konkurencieschopnosť (časť -výskum) Competitiveness Council tzv. COMPET z dňa 21.2.2014, ktorý skončil pokrokovou správou. 

EK potvrdila, že nastal veľký krok už len vyselektovaním 2 zo 4 pôvodných možností. Súhlasia s relevantnosťou otázok ČŠ o dopade na priemysel, konkurencieschopnosť, politiky, legislatívu etc. 

Budú hľadať stabilné a udržateľné riešenie, ktoré už bude nemenné počas nasledujúcich rokov, nemôže sa meniť v krátkodobom horizonte. 

Prehĺbená analýza dopadov pravdepodobne nebude skompletizovaná do času IT PRES, potrebujú viac času, jedná sa o dlhodobý proces.

GR PRES:

-	podporili otázky Malty aj ostatných ČŠ 
-	v ďalšom dokumente zohľadnia širšie politické ciele 
-	potvrdili slová EK, že kompletizácia nebude pred koncom roka 2014
-	plánujú vytvorenie konkrétneho plánu tzv. „Roadmap“ 
-	podporia IT PRES vo všetkom, čo bolo začaté počas GR PRES 

–––––––––––––––––––––––––––––
Zoznam použitých skratiek:

Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR - Chorvátsko

EK	       Európska komisia 
ČŠ			členské štáty
GR PRES			Grécke predsedníctvo v EÚ
IT PRES			Talianske predsedníctvo v EÚ	
ESA	European Space Agency

5.  Odporúčané závery:

GR PRES informovalo o svojom pracovnom programe a plánovaných návštevách:

-	European Space Research Institute ESRIN, Taliansko, Frascati, 10-11 Apríl 2014
-	European Organisation for the Exploitation of Meteorological Satellites EUMETSAT Nemecko, Darmstadt 16-17 Jún 2014 

Na dátum 24.3. bola plánovaná pracovná skupina Výskum, ale bude zmenená na pracovnú skupinu Vesmír, aby sa realizovali tzv. „liberations“ pre EÚ a ESA. 

Následne bude pracovná skupina Vesmír 4.4..

Nasledujúce IT PRES potvrdilo, že už momentálne preskúmava možnosti spoločného konania Joint Space Council a ministerskej rady, ako aj High Level Space Policy Expert Group v 2014. 

GR PRES reagovalo na diskusie v rámci Rady ministrov pre konkurencieschopnosť (časť -výskum) Competitiveness Council tzv. COMPET z 21.2.2014 a vyzvalo ČŠ k výmene názorov.

EK a GR PRES potvrdili, že nastal veľký krok už len vyselektovaním 2 zo 4 pôvodných možností novej spolupráce EU a ESA. 

EK a GR PRES súhlasili s relevantnosťou otázok ČŠ o dopade na priemysel (malé a stredné podniky), konkurencieschopnosť, politiky, legislatívu, rast a otvorenie EU trhu, a schválili potrebu hlbšej analýzy prínosov a nákladov ako aj plánu „roadmap“. 

Analýza bude zohľadňovať aj dôležitý inštrument „Horizont 2020“ zastrešujúci programy Copernicus aj Galileo.

Táto však ešte nebude skompletizovaná do času IT PRES, potrebujú viac času, jedná sa o dlhodobý proces. Budú hľadať stabilné a udržateľné riešenie, ktoré už bude nemenné počas nasledujúcich rokov, nemôže sa meniť v krátkodobom horizonte. 

ESA ma silný medzivládny charakter, silnú priemyselnú politiku a tak by táto zmena štruktúry vzťahov EU-ESA znamenala výraznú transformáciu na európskej úrovni.
Je nevyhnutné zúčastňovať sa pracovných skupín pre vesmír, ako kontinuita rokovaní o formovaní európskej legislatívy o vesmírnych aktivitách a vyjadrení pripomienok členskými štátmi, taktiež ako súčasť rokovaní v rámci prístupového procesu SR do ESA.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracovala: 	Ing. Miriam Horníková
Dátum: 			4.3. 2014
Správu schválil:		Ing. Diana Demková, riaditeľka OŠEPVaT
				Ing. Róbert Szabó, PhD., GR SVT